I 2007 blev forstanderen suspenderet på grund af mistanke om uregelmæssigheder i tjenesten, men i oktober blev Preben Gundersen frikendt for mandatsvig i landsretten, og derfor har regionen nu indgået forlig med ham. Forliget indebærer, at Preben Gundersen får fuld pension fra 1. maj og han får desuden udbetalt forskellen mellem sin fulde løn og den suspensionsløn, han har fået siden marts 2007. Regionsdirektør Per Christiansen siger til Nordjyske Medier, at regionen også opgiver at rejse et civilt søgsmål mod den tidligere forstander.
Region Nordjylland har indgået forlig med den tidligere forstander for Døvblindecentret i Aalborg, Preben Gundersen.